***NB! Denne malen gjelder for søknader som sendes inn i 2023. Tidligere versjoner av malen skal ikke brukes.***

Prosjektbeskrivelse for søknad til Pilot-T

***Dette er en mal for prosjektbeskrivelse for Pilot-T. Se veiledning på slutten av dokumentet. Alle veiledningstekster må fjernes før dere sender inn søknaden.***

# Forskning og innovasjon

## Innovasjonen

## Kunnskapsbehovet og FoU-utfordringene

# Virkninger og effekter

## Verdiskapingspotensial

## Positive eksterne effekter og samfunnsnytte

## Bidrag til FNs bærekraftsmål

## Planer for realisering av verdiskaping hos bedriftspartnerne

Tabell 1: Risikohåndtering for realisering av innovasjonen (Stryk eller tilføy linjer etter behov)

|  |  |  |
| --- | --- | --- |
| Beskrivelse av risiko | Sannsynlighet | Håndtering av risiko |
|  |  |  |
|  |  |  |
|  |  |  |

# Gjennomføring

## Prosjektplan for forsknings- og utviklingsarbeidet

1. *Hovedaktiviteter/arbeidspakker i prosjektet*
2. *Milepæler for FoU-aktiviteten*
3. *Risikohåndtering for FoU-prosjektet*

Tabell 2: Risikohåndtering for FoU-prosjektet (Stryk eller tilføy linjer etter behov)

|  |  |  |
| --- | --- | --- |
| Beskrivelse av risiko | Sannsynlighet | Håndtering av risiko |
|  |  |  |
|  |  |  |
|  |  |  |

## Prosjektpartnere som utfører og/eller finansierer FoU-aktiviteter

1. *Samarbeidspartnerne (B1, B2, osv.)*
2. *FoU-leverandører (F1, F2, osv.)*
3. *Andre prosjektpartnere (O1, O2, osv.)*

Tabell 3: Rollefordeling (Stryk eller tilføy linjer etter behov)

|  |  |  |  |
| --- | --- | --- | --- |
| ***Partner*** | ***Navn på prosjektpartner*** | ***Ansvarlig for hovedaktivitet:*** | ***Deltar også i hovedaktivitet:*** |
| B1 |  | (f.eks. H1, H2) | (f.eks. H3, H4) |
| B2 |  |  |  |
| … |  |  |  |
| F1 |  |  |  |
| F2 |  |  |  |
| … |  |  |  |
| O1 |  |  |  |
| … |  |  |  |

## Annet samarbeid

## Organisering og styring av FoU-prosjektet

## Budsjett og finansieringsplan

# Øvrige opplysninger

## Relevans for Pilot-T

## Kjønnsbalanse

## Litteraturliste

**VEILEDNING - MAL FOR PROSJEKTBESKRIVELSE FOR PILOT-T**

**Innledning**

Dette er en veiledning for hvordan dere skal beskrive prosjektet dere søker om midler til. Den første siden i dette dokumentet inneholder alle hoved- og underpunktene som dere skal beskrive (som det står i utlysningen, vil søknaden ikke bli behandlet om dere ikke beskriver alle punktene). Dere skal beholde overskriftene slik de er, og dere skal ikke endre rekkefølgen.

På de neste sidene komme de samme overskriftene, men med veiledning til hvordan de skal fylles ut. Når dere er ferdige med å fylle ut prosjektbeskrivelsen, kan dere slette denne siden og alle dem som kommer etter.

Denne prosjektbeskrivelsen er et obligatorisk vedlegg til det elektroniske søknadsskjemaet, heretter bare kalt søknadsskjemaet. Merk at punktene i søknadsskjemaet har egne veiledningstekster.

Noe av informasjonen som dere legger i søknadsskjemaet skal dere utdype her i prosjektbeskrivelsen. Samtidig skal noe av informasjonen om søker og samarbeidspartnerne utdypes i partneropplysningsskjemaene. Det kan derfor være lurt å fylle ut søknadsskjemaet, prosjektbeskrivelsen og partneropplysningsskjemaene i parallell.

**Formalkrav**  
Prosjektbeskrivelsen skal være maksimalt 10 sider. Det er ikke mulig å laste opp en prosjektbeskrivelse som er lenger. Formatet skal være stående A4 med 2 cm marg, enkel linjeavstand og 11-punkts Arial, Calibri eller Times New Roman (som benyttet i denne malen). Det kan benyttes 9-punktsfont for referanser, tabeller og figurtekster.

**Generell veiledning**

Prosjektbeskrivelsen følger vurderingskriteriene og består av fire deler:

**Del 1: Forskning og innovasjon**

I denne delen skal dere beskrive hvordan det planlagte prosjektet representerer en ambisiøs innovasjon som understøttes av relevante FoU-aktiviteter av høy kvalitet.

**Del 2: Virkninger og effekter**

Her skal dere utdype det dere har skrevet i søknadsskjemaet under punktet om virkninger og effekter. Beskriv hvordan prosjektet bidrar til kunnskapsutvikling og verdiskaping hos søker, partnere og andre deler av samfunnet, samt legger til rette for å nå FNs bærekraftsmål.Dessuten skal dere beskrive hvordan dere ser for dere å realisere og implementere resultatene.

**Del 3: Gjennomføring**

I denne delen skal dere utdype beskrivelsen i søknadsskjemaet slik at det er mulig å vurdere i hvilken grad prosjektet er gjennomførbart.

**Del 4: Øvrige opplysninger**  
Her gir dere øvrige opplysninger som vil ha betydning for hvordan vi behandler søknaden.

# Forskning og innovasjon

I denne delen skal dere beskrive i hvilken grad prosjektet representerer en ambisiøs innovasjon som understøttes av relevante FoU-aktiviteter av god kvalitet.

## Innovasjonen

1. Beskriv innovasjonsideen som er utgangspunktet for prosjektet. Hva skal dere utvikle, og hva blir sluttresultatet?

Gjør det klart hva slags innovasjon(er) det dreier seg om:

* nye eller endrede produkter/tjenester/systemer
* nye eller endrede metoder eller prosesser
* nye eller endrede former for ledelse/organisering/arbeidsforhold/kompetanse

1. Hvem er det som har behovet/utfordringen som innovasjonen skal imøtekomme, og hvordan har de vært involvert i å definere og beskrive behovet/utfordringen? Hvordan skal den planlagte innovasjonen bidra til å løse utfordringen eller møte behovet?
2. Posisjonér innovasjonen i forhold til allerede eksisterende løsninger. Hva er nytt sammenlignet med det som finnes fra før?
3. Beskriv og begrunn hvordan innovasjonen kan skape nye markedsmuligheter for samarbeidspartnerne i en nasjonal og internasjonal sammenheng.

## Kunnskapsbehovet og FoU-utfordringene

1. Hvorfor er forskning nødvendig for å kunne lykkes med innovasjonen og hva er de viktigste utfordringene som forskningen skal bidra til å løse? Det er viktig at det dere skriver her henger sammen med det dere har formulert som hovedmål og delmål i søknadsskjemaet
2. Hvilke FoU-metoder skal dere bruke, og hvorfor?
3. Beskriv hvordan FoU-aktivitetene og -metodene forholder seg til forskningsfronten. Hva slags kunnskap finnes allerede på feltet, og hvilke kunnskapsbehov er ikke dekket av eksisterende forskning? Referer gjerne til relevant faglitteratur (litteraturliste kan legges bakerst). Opplys om dere har søkt i vitenskapelig litteratur, patentdatabaser eller lignende.
4. På hvilken måte er kjønnsperspektivet og etiske problemstillinger ivaretatt i forskningen? Se hhv. Forskningsrådets [policy for kjønnsbalanse og kjønnsperspektiver i forskning og innovasjon](https://www.forskningsradet.no/forskningspolitisk-radgivning/kjonnsbalanse-og-kjonnsperspektiver/) og våre [forskningsetiske krav](https://www.forskningsradet.no/forskningspolitisk-radgivning/forskningsetiske-krav/).

# Virkninger og effekter

Her skal dere utdype det dere har skrevet i søknadsskjemaet under punktet om virkninger og effekter. Beskriv hvordan prosjektet bidrar til kunnskapsutvikling og verdiskaping hos søker, partnere og andre deler av samfunnet, samt legger til rette for å nå FNs bærekraftsmål. Dessuten skal dere beskrive hvordan dere ser for dere å realisere og implementere resultatene.

## Verdiskapingspotensial

Verdiskapingspotensialet gir uttrykk for hva dere forventer av økonomiske gevinstene etter at resultatene fra prosjektet er tatt i bruk og innovasjonen er realisert. Verdiskapingen kan komme i form av ny omsetning, reduserte kostnader og/eller økt produktivitet.

1. Beskriv det samlede verdiskapingspotensialet innovasjonen vil ha for alle bedriftene som er med i prosjektet. Kommenter avkastningsnivået sammenlignet med bransjen/markedet. Dere skal vurdere potensialet opp mot de samlede kostnadene til dette prosjektet og andre tiltak og investeringer som er nødvendige for å realisere innovasjonen, dvs. også utover dette prosjektets varighet og kostnader. Forventet verdiskaping bør kvantifiseres.
2. Fortell kort om hver enkelt bedrifts verdiskapingspotensial, bruk gjerne vedlegget partneropplysninger til å utdype.
3. Hvilke andre resultater forventer dere for søker og samarbeidspartnere, for eksempel i form av nye produkter, tjenester, bedre kvalitet, eller annet?

## Positive eksterne effekter og samfunnsnytte

1. Beskriv hvilken betydning prosjektets resultater kan ha for eventuelle samarbeidspartnere som er offentlige virksomheter. Merk at offentlige virksomheter som er å regne som bedrifter skal beskrives under punkt 2.1.
2. Beskriv hvilken betydning prosjektets resultater kan ha utover nytten for søker og samarbeidspartnerne, for eksempel for andre deler av næringslivet og offentlig sektor, herunder brukere og kunder, for FoU-miljøers kompetanseutvikling eller for samfunnet ellers.
3. Fortell om hvordan dette prosjektet kan bidra til samfunnsnytte i et videre perspektiv.
4. Beskriv planer for å formidle resultatene utover den spredningen som skjer ved implementering av innovasjonen. Beskriv potensialet for deling og spredning til andre deler av offentlig sektor og annet næringsliv og eventuelle planer for dette. Beskriv aktiviteter/planer for både vitenskapelig og populærvitenskapelig publisering som kan gjøre ny kunnskap og/eller nye løsninger tilgjengelig for andre.

## Bidrag til FNs bærekraftsmål

Forskningsrådet skal støtte utvikling av kunnskap og løsninger for å møte bærekraftsutfordringer og bidra til næringsutvikling som gir økt bærekraft. Redegjør for hvordan prosjektet bidrar til å nå relevante delmål under FNs bærekraftsmål, uten at det har negative effekter på andre områder. Henvis til relevante delmål i tall, eks: 2.3. Merk at dere ikke blir vurdert på antallet delmål som prosjektet bidrar til å nå. Det som er viktig er hvor godt dere beskriver og sannsynliggjør at prosjektet vil bidra, om så bare på ett delmål. Du kan lese mer om relevante delmål og eksempler på innovasjonsprosjekt i vår [veileder til bærekraftsmålene.](https://www.forskningsradet.no/siteassets/utlysninger/vedlegg-utlysninger/veiledning-til-barekraftmalene---versjon-1.0.pdf) Merk at veilederen er laget for Innovasjonsprosjekt i næringslivet, men kan være til nytte også for Pilot-T-prosjekter.

## Planer for realisering av verdiskaping hos bedriftspartnerne

Skissér en plan for realisering av verdiskapingspotensialet. Planen bør både omfatte tiltak som gjennomføres parallelt med FoU-aktivitetene (for eksempel for å ta i bruk resultater som oppnås underveis), og planer for videre implementering etter at dette prosjektet er avsluttet. Aktuelle stikkord (ta med det som er relevant og føy til det som eventuelt mangler): strategi for markedstilgang,

utvikling av forretningsmodeller, håndtering av immaterielle rettigheter, regulatoriske krav og godkjenninger, brukerinvolvering, investeringsbehov eller innhenting av kapital, partnerskap for kommersialisering eller industrialisering. Beskriv risiko for realisering av innovasjonen, for eksempel knyttet til regulatoriske forhold, konkurranseforhold og marked (bruk tabellen under).

Tabell 1: Risikohåndtering for realisering av innovasjonen (Stryk eller tilføy linjer etter behov)

|  |  |  |
| --- | --- | --- |
| Beskrivelse av risiko | Sannsynlighet | Håndtering av risiko |
|  |  |  |
|  |  |  |
|  |  |  |

# Gjennomføring

I denne delen skal dere utdype beskrivelsen i søknadsskjemaet slik at det er mulig å vurdere i hvilken grad prosjektet er gjennomførbart.

## Prosjektplan for forsknings- og utviklingsarbeidet

I dette punktet skal dere utdype innholdet i tabellen "Hovedaktiviteter og milepæler i prosjektperioden" under "Framdriftsplan" i søknadsskjemaet. Husk at beslutningspunkter som kan innebære viktige veivalg i prosjektgjennomføringen må være med som milepæler i nevnte tabell. Sett inn et Gantt-diagram for å vise prosjektflyten og sammenhengen mellom hovedaktivitetene og milepælene.

1. *Hovedaktiviteter/arbeidspakker i prosjektet*

Beskriv hver hovedaktivitet (H1, H2 osv. i samsvar med aktivitetene i fremdriftsplanen i søknadsskjemaet). Det bør komme frem hvilke(t) delmål hver hovedaktivitet bidrar til. Følgende punkter skal være med:

* Tittel på hovedaktiviteten
* Forsknings- og/eller utviklingsaktivitetene som dere skal gjennomføre (Beskriv hva dere skal gjøre og hvordan skal dere gjøre det. Det må komme frem hvordan dere skal løse utfordringene dere har beskrevet under punkt *1.2 Kunnskapsbehovet og FoU-utfordringene*)
* Forventede FoU-resultater som kan knyttes til målene som dere har definert i søknadsskjemaet (Hva forventer dere konkret skal komme ut av arbeidspakken som skal bidra til å oppfylle delmål/mål? Hva er leveransen(e)?)
* Bruk tabell 3 (rollefordeling) til å oppsummere hvilken prosjektpartner som er arbeidspakkeleder og hvilke samarbeidspartnere som er involvert

1. *Milepæler for FoU-aktiviteten*

Beskriv milepælene som dere har lagt inn i fremdriftsplanen i søknadsskjemaet, merk av hvilke av disse som er kritiske for gjennomføringen av prosjektet. Navn og nummer på milepælene skal samstemme med milepælene som er lagt inn i fremdriftsplanen, og det skal også komme tydelig frem hvilken arbeidspakke de er koblet til. Alle bedriftene som må innhente kapital i løpet av prosjektperioden for å kunne gjennomføre prosjektet skal legge inn 1-2 ekstra milepæler knyttet til denne aktiviteten.

1. *Risikohåndtering for FoU-prosjektet*

Fyll ut tabell 2 for å beskrive forskningsmessig og/eller teknologisk risiko og planer for håndtering av disse.

Tabell 2: Risikohåndtering for FoU-prosjektet (Stryk eller tilføy linjer etter behov)

|  |  |  |
| --- | --- | --- |
| Beskrivelse av risiko | Sannsynlighet | Håndtering av risiko |
|  |  |  |
|  |  |  |
|  |  |  |

## Prosjektpartnere som utfører og/eller finansierer FoU-aktiviteter

Alle navn på virksomhetene/organisasjonene og personer som nevnes under dette punktet skal også legges i listen over prosjektdeltakere i søknadsskjemaet.

Gi en oversikt over virksomhetene/organisasjonene som skal delta i prosjektet, og beskriv kort hver av disse partnernes rolle og interesser i prosjektet. Ta med alle prosjektpartnere som vil utføre og/eller finansiere FoU-oppgavene. (Merk: Det er bare de partnerne som skal involveres i FoU-aktivitetene som dere skal beskrive i dette avsnittet. Eventuelle andre aktører som bare skal bidra i implementeringen av FoU-resultatene, skal dere utdype i punkt 2.4 under "Virkninger og effekter".)

Gruppér og beskriv prosjektdeltagerne slik:

1. *Samarbeidspartnerne (B1, B2, osv.)*

Bedrifter i Norge som skal bidra med egenfinansiering og utnytte resultatene til verdiskaping. Merk at vi regner offentlige foretak med industriell eller forretningsmessig virksomhet som bedrifter. For hver samarbeidspartner skal dere kort formulere bedriftens rolle i FoU-prosjektet.

1. *FoU-leverandører (F1, F2, osv.)*

Bedrifter eller organisasjoner som skal levere en FoU-tjeneste inn i prosjektet. For hver FoU-leverandør skal dere gi en kort, faglig begrunnelse for deres medvirkning i prosjektet. Hvis stipendiater skal inngå i prosjektet, beskriv hvordan stipendiatenes arbeid er relevant for prosjektets forskningsbehov.

1. *Andre prosjektpartnere (O1, O2, osv.)*

Dersom andre interessenter, for eksempel enheter i offentlig sektor som ikke er foretak, eller bedrifter i utlandet, skal delta i prosjektet, skal dere omtale det her. For hver slik partner skal dere kort beskrive hvordan de deltar i prosjektet og begrunne hvorfor de er med. Dersom disse partnerne skal utføre FoU-arbeid, må dere forklare hvordan de skal finansiere denne innsatsen; som egenfinansiert innsats eller finansiering fra andre prosjektpartnere.

Tabell 3: Rollefordeling (Stryk eller tilføy linjer etter behov)

|  |  |  |  |
| --- | --- | --- | --- |
| ***Partner*** | ***Navn på prosjektpartner*** | ***Ansvarlig for hovedaktivitet:*** | ***Deltar også i hovedaktivitet:*** |
| B1 |  | (f.eks. H1, H2) | (f.eks. H3, H4) |
| B2 |  |  |  |
| … |  |  |  |
| F1 |  |  |  |
| F2 |  |  |  |
| … |  |  |  |
| O1 |  |  |  |
| … |  |  |  |

## Annet samarbeid

Alle navn på virksomhetene/organisasjonene og personer som nevnes under dette punktet skal også legges i listen over prosjektdeltakere i søknadsskjemaet.

Dersom prosjektet skal ha FoU-samarbeid med andre aktører enn dem som er omtalt under 3.3, skal dere kort beskrive dette samarbeidet her. Planlagt kontakt med andre nasjonale prosjekter eller koblinger til internasjonale samarbeidsordninger kan dere også nevne her. Beskriv hvilke vurderinger som er gjort om behov for internasjonalt samarbeid.

Hvis prosjektet vil benytte bestemte underleverandører for visse oppgaver, utover faglig bistand fra FoU-leverandører nevnt under 3.2 b), gir dere nærmere opplysninger i dette punktet. En underleverandør er en aktør som leverer varer og/eller utfører tjenester i prosjektet på oppdrag fra prosjektansvarlig og/eller eventuelle samarbeidspartnere, og som ikke er samarbeidspartner eller FoU-leverandør.

## Organisering og styring av FoU-prosjektet

Beskriv hvordan dere skal organisere og styre prosjektet, og forklar hvordan dette passer til FoU-prosjektets mål og oppgaver. Begrunn valg av prosjektleder.

## Budsjett og finansieringsplan

Alle budsjettabellene vil ligge i søknadsskjemaet og det er viktig at det er en tydelig kobling mellom det som står i prosjektbeskrivelsen og det som er listet i budsjettabellene i søknadsskjema.

*Finansiering*Dere skal utdype om egenfinansieringen skal bestå av egne midler eller om det vil være behov for investormidler for å gjennomføre prosjektet på en god måte.

Husk at Forskningsrådets støtte til Pilot-T-prosjekter gis med hjemmel i Statsstøtteregelverket. Vi forutsetter at samarbeidspartnerne i prosjektet bidrar til finansieringen av prosjektet ved selv å dekke en andel av prosjektkostnadene. Vær oppmerksom på følgende:

* En samarbeidspartner i prosjektet kan ikke være FoU-leverandør i prosjektet – eller omvendt.
* Eventuell kontantfinansiering fra andre i offentlig sektor (som ikke er samarbeidspartnere) vil bli betraktet som offentlig støtte, ref. "Andre offentlige midler" i tabellen "Finansieringsplan" i søknadsskjemaet.
* Maksimal støtte til prosjektet er summen av hva de enkelte samarbeidspartnerne kan få i støtte.

# Øvrige opplysninger

## Relevans for Pilot-T

Beskriv kort hvordan innovasjonen er relevant for og bidrar til Pilot-Ts formål.

* På hvilken måte bidrar prosjektresultatene til å få ny teknologi i bruk i transportsektoren
* På hvilken måte bidrar prosjektresultatene til et effektivt, miljøvennlig og/eller trygt transportsystem.

## Kjønnsbalanse

Beskriv hvordan dette prosjektet bidrar til kjønnsbalanse i forskning og innovasjon, og til økt rekruttering av kvinner til forskning i næringslivet.

## Litteraturliste